Linnapea Edgar Savisaar ütles turu avamisel, et kui paar nädalat tagasi avati kordatehtud Nõmme turg, tuli sinna tuhandeid inimesi ja päeva jooksul tuli neid aina juurde - see ületas igasugused ootused, kuid see on ka kindel märk, et Tallinn  tunneb puudust tõeliselt ehedatest Eestimaist kaupa pakkuvatest turgudest. "Nõmme turust on selgelt vähe ning seepärast on tervitatav, et leidub ettevõtjaid, kes samuti Eesti asja ajavad. Nii annavad nad võimaluse kauplemiseks Eesti talunikele ja väiketootjatele, kel muidu keeruline oma kaupa suurtele kaubanduskettidele müügiks pakkuda. Ka Nõmme turu populaarsus näitab seda, et nõudlus Eesti talutoodangu järgi on suur, kui vaid oleks piisavalt kohti, kus müüjal ja ostjal kohtuda," rääkis linnapea. "Tallinnas  oli veel eile 14 turgu ja täna oleme siin tunnistajateks, kui avame 15. - Rotermanni Eesti toidu turu. Septembrist on linnal koostöös erasektoriga plaanis avada Kalasadamas kalaturg ning loodetavasti on Tallinnal ühel päeval sama uhke kalaturg kui Helsingil.